എന്.സി.പി വാഹനങ്ങളുടെ ഫ്ളാഗ് ഓഫ് ഇന്ന് കൊച്ചി: മഴക്കെടുതിയും പ്രളയവും ദുരിതത്തിലക്കിയ കോട്ടയം, ഇടുക്കി ജില്ലകളിലെ 600 വീടുകളിലേക്ക് എന്.സി.പി സംസ്ഥാന കമ്മിറ്റി നല്കുന്ന ഗൃഹോപകരണങ്ങളും ദുരിതാശ്വാസ സാമഗ്രികളും അടങ്ങുന്ന വാഹനങ്ങള് ഇന്നുരാവിലെ 10.30 നു സംസ്ഥാന മേഖല ഓഫീസില് നിന്നും പുറപ്പെടും. എന്.സി.പി സംസ്ഥാന പ്രസിഡന്റ് പി.സി.ചാക്കോ വാഹനങ്ങള് ഫ്ളാഗ് ഓഫ് ചെയ്യും. മുണ്ടക്കയത്ത് വച്ച് സര്ക്കാരിന് വേണ്ടി മന്ത്രി വി.എന്. വാസവന് സാധനങ്ങള് ഏറ്റു വാങ്ങും. മുപ്പതു ലക്ഷം രൂപയാണ് ഇതിനായി സംസ്ഥാന കമ്മിറ്റി ചിലവഴിക്കുന്നത്. കഴിഞ്ഞ പ്രളയത്തില് മുഖ്യ മന്ത്രിയുടെ ദുരിതാശ്വാസ നിധിയിലേക്ക് ഒരു കോടി രൂപ നല്കിയിരുന്നു.